സ്കൂള് യൂണിഫോം ധരിച്ചില്ല പെണ്കുട്ടികളോട് വസ്ത്രം അഴിക്കാന് ആവശ്യപ്പെട്ടു മൂന്ന് വിദ്യാര്ത്ഥികളുടെ പരാതിയില് പ്രിന്സിപ്പലിനെതിരെ കേസ് ഭോപാല്: സ്കൂള് യൂണിഫോം ധരിക്കാത്തതിന് വിദ്യാര്ത്ഥിനികളോട് വസ്ത്രം അഴിക്കാന് ആവശ്യപ്പെട്ട സ്കൂള് പ്രിന്സിപ്പലിനെതിരെ കേസെടുത്ത് പൊലീസ്. പോക്സോ ഉള്പ്പെടെ ബന്ധപ്പെട്ട വകുപ്പുകള് ചുമത്തിയാണ് കേസെടുത്തത്. മധ്യപ്രദേശിലെ മച്ചാല്പുര് പൊലീസ് സ്റ്റേഷനില് മൂന്ന് പെണ്കുട്ടികള് നല്കിയ പരാതിയില് രാജ്ഗഡ് ജില്ലയിലെ സര്ക്കാര് ഹയര്സെക്കന്ഡറി സ്കൂളിലെ പ്രിന്സിപ്പല് രാധേശ്യാം മാളവ്യയ്ക്കെതിരെയാണ് 50 കേസെടുത്തത്. പെണ്കുട്ടികളുടെ വസ്ത്രങ്ങള് സ്കൂളിലെ ആണ്കുട്ടികളെ നശിപ്പിക്കുന്നു എന്നു പറഞ്ഞാണ് വസ്ത്രം മാറാന് ആവശ്യപ്പെട്ടത്. യൂണിഫോം തയ്ച്ചുകിട്ടിയില്ലെന്നു പെണ്കുട്ടികള് പറഞ്ഞെങ്കിലും മാളവ്യ കോപാകുലനാവുകയും അവര് ധരിച്ചിരിക്കുന്നവ അഴിച്ചുമാറ്റാന് പറയുകയും ചെയ്തു. സമൂഹമാധ്യമങ്ങളില് വ്യാപകമായി പ്രചരിച്ച ഇതിന്റെ വിഡിയോയില്, പെണ്കുട്ടികളുടെ വസ്ത്രങ്ങള് ക്ലാസിലെ ആണ്കുട്ടികളെ നശിപ്പിക്കുന്നു എന്ന് പ്രിന്സിപ്പല് പറയുന്നതു കേള്ക്കാം. ശനിയാഴ്ച വൈകുന്നേരം മാളവ്യയ്ക്കെതിരെ കേസെടുത്തതായി പൊലീസ് അറിയിച്ചു. മാളവ്യയെ അറസ്റ്റു ചെയ്യാനായി അദ്ദേഹത്തിന്റെ വീട്ടില് പോയെങ്കിലും കണ്ടെത്താനായില്ല. തിങ്കളാഴ്ച പെണ്കുട്ടികളുടെ മൊഴി കോടതിയില് രേഖപ്പെടുത്തും. Stories you may Like